Hun ble utdannet cand.polit. i statsvitenskap med hovedoppgave om kinesisk nasjonalisme og utenrikspolitikk ved Universitetet i Oslo i 1999, jobbet nærmere et år som forsker ved Fafo og begynte i utenrikstjenesten i 2000. Hun arbeidet i internasjonal avdeling i Norges Røde Kors fra 2008 til 2013, først som programsjef og fra 2011 som leder for avdelingen. Deretter vendte hun tilbake til utenrikstjenesten.